Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 80/15/8802	Košice I, 30.7.2015
EEČ : 2-63-185-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: konateľ
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:

a.	Výška nahradenej škody alebo škody, na náhradu ktorej sa obvinený zaviazal: 586,80 € 
b.	Peňažná suma určená na všeobecne prospešné účely: 200,00 € 
c.	Konkrétny adresát peňažnej sumy určenej na všeobecne prospešné účely: neziskovú organizáciu Rádu premonštrátov - Opátstvo Jasov 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: konateľ
realizované policajtom Odd.výkonu služby DI OR PZ XXXXX pod spisovou značkou ORP-34/DI-KE-2015.
v  Košiciach dňa 30.1.2015 okolo 07,37 h viedla osobné motorové vozidlo Suzuki- Splash e. č. XXXXX po Komenského ulici v smere od ulice Slovenskej jednoty a v rozpore s ustanovením § 4  ods.1 písm. f)  zákona  č.8/2009 Z. z. o cestnej premávke v znení noviel nedala prednosť chodcovi XXXXX, ktorý vstúpil na vozovku a prechádzal cez priechod pre chodcov, narazila do chodca a spôsobila mu pomliaždenie hrudníka vpravo a pomliaždenie ľavého ramena podľa znaleckého posudku s dobou liečenia a práceneschopnosti 10 až 14 dní

Odôvodnenie: 
Uznesením policajta Okresného riaditeľstva PZ, Okresného dopravného inšpektorátu, oddelenia dopravných nehôd XXXXX sp. zn. ČVS:ORP-34/DI-KE-2015 zo dňa 27.7.2015 bolo vznesené obvinenie XXXXX pre pre-čin ublíženia na zdraví podľa § 158 Trestného zákona, ktorý mala spáchať tak, že v Košiciach dňa 30.1.2015 okolo 07,37 h viedla osobné motorové vozidlo Suzuki- Splash e. č. XXXXX po Komenského ulici v smere od ulice Sloven-skej jednoty a v rozpore s ustanovením § 4  ods.1 písm. f)  zákona  č.8/2009 Z. z. o cestnej premávke v znení noviel nedala prednosť chodcovi XXXXX, ktorý vstúpil na vozovku a prechádzal cez priechod pre chodcov, nara-zila do chodca a spôsobila mu pomliaždenie hrudníka vpravo a pomliaždenie ľavého ramena podľa znaleckého posudku  s dobou liečenia a práceneschopnosti 10 až 14 dní.

Po skončení skráteného vyšetrovania policajt predložil vyšetrovací spis s návrhom na uzatvorenie zmieru.

Preskúmaním spisového materiálu po skončení skráteného vyšetrovania, vzhľadom k tomu, že ide o konanie o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov a s prihliadnutím na povahu a závažnosť spáchaného činu sú splnené podmienky na postup podľa § 220 ods. 1 Trestného poriadku a zastavenie trestného stíhania schválením zmieru medzi obvinenou a poškodeným.

Obvinená XXXXX s postupom podľa § 220 ods. 1 Trestného poriadku súhlasila a vyhlásila, že spáchala skutok, za ktorý je stíhaná a nie sú pochybnosti o tom, že jej vyhlásenie bolo vykonané slobodne, vážne a určito.
	
Obvinená XXXXX nahradila poškodenému XXXXX spôsobenú škodu tým, že pri podpísaní dohody o zmieri dňa 17.7.2015 uhradila z vlastných prostriedkov škodu v celkovej výške 586,80 € a toho istého dňa na účet Krajskej prokuratúry v Košiciach zaslala peňažnú sumu na všeobec-ne prospešné účely vo výške 200.- €, z ktorej 50% je určených na pomoc poško-deným trestnými činmi a 50% je určených pre neziskovú organizáciu Rádu pre-monštrátov - Opátstvo Jasov (číslo účtu 292 1842260/1100).

Poškodený XXXXX s postupom podľa § 220 ods. 1 Trestného po-riadku taktiež súhlasil a vyhlásil, že spôsobená škoda mu bola obvinenou uhra-dená.

Obvinený XXXXX a poškodený XXXXX podpísali dňa 17.7.2015 za prítomnosti probačného a mediačného úradníka Okresného súdu XXXXX I dohodu o zmieri.

Vzhľadom na povahu a závažnosť spáchaného skutku, na mieru akou bol trestným činom dotknutý verejný záujem, na osobu obvinenej, ktorá doposiaľ nebola súdne trestaná a nemá záznam v evidenčnej karte vodiča, súhlasy obvi-nenej a poškodeného so schválením zmieru som dospel k záveru, že zastavenie trestného stíhania schválením zmieru medzi obvinenou a poškodený je dostaču-júce.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor